Natalie Wood

Si Natalie Wood (ipinanganak bilang Natalie Zacharenko; Hulyo 20, 1938 hanggang Nobyembre 29, 1981) ay isang artistang Amerikana. Nagsimula siyang umarte sa edad na apat at naging kapwa-bituin sa edad na walo sa pelikulang Miracle on 34th Street (1947). Bilang isang tinedyer, hinirang siya para sa Gantimpalang Academy para sa Pinakamahusay na Aktres na Pansuporta dahil sa kanyang pagganap sa Rebel Without a Cause (1955), na sinundan ng isang papel sa The Searchers (1956) ni John Ford.

Bumida si Wood sa mga musikal na pelikula na West Side Story (1961) at Gypsy (1962), at nakatanggap ng mga nominasyon para sa Gantimpalang Academy para sa Pinakamahusay na Aktres dahil sa kanyang mga pagganap sa Splendor in the Grass (1961) at Love with the Proper Stranger (1963). Nagpatuloy ang kanyang karera sa mga pelikulang tulad ng Sex and the Single Girl (1964), The Great Race (1965), Inside Daisy Clover (1965), This Property Is Condemned (1966), at Bob & Carol & Ted & Alice (1969).

Noong dekada 1970, pansamantalang huminto si Wood sa paggawa ng pelikula at nagkaroon ng dalawang anak na babae: isa sa kanyang ikalawang asawa na si Richard Gregson, at isa kay Robert Wagner, ang kanyang unang asawa na kanyang muling pinakasalan matapos makipagdiborsiyo kay Gregson. Dalawang tampok na pelikula  lamang ang kanyang nagawa sa buong dekada, subalit mas madalas siyang lumabas sa mga produksiyong pantelebisyon, kabilang ang isang muling paggawa ng From Here to Eternity (1979) kung saan siya ay nanalo ng Gawad Golden Globe.

Ang mga pelikula ni Wood ay kumatawan sa isang "pagdadalaga at pagkamulat" na kapwa para sa kanya at para sa mga pelikulang Hollywood sa pangkalahatan. Iminungkahi ng mga kritiko na ang kanyang karerang pansine ay naglalarawan ng isang larawan ng makabagong kababaihang Amerikana na nasa yugto ng pagbabago, sapagkat isa siya sa iilan na gumanap kapwa bilang batang artista at bilang mga karakter na nasa gitnang edad.

Noong Nobyembre 29, 1981, sa edad na 43, nalunod si Wood sa Karagatang Pasipiko malapit sa Pulo ng Santa Catalina habang nasa pahinga mula sa produksiyon ng kanyang inaasahang pagbabalik-pelikula na Brainstorm (1983). Kasama niya ang kanyang asawa na si Wagner at ang kapwa-bituin sa Brainstorm na si Christopher Walken. Ang mga pangyayaring nakapaligid sa kanyang pagkamatay ay naging paksa ng magkakasalungat na salaysay ng mga saksi, kaya noong 2012, inatasan ng tanggapan ng coroner ang Departamento ng Serip ng Kondado ng Los Angeles na ilista ang sanhi ng kanyang kamatayan bilang "pagkalunod at iba pang hindi matukoy na salik". Noong 2018, pinangalanan si Wagner bilang isang person of interest sa patuloy na imbestigasyon hinggil sa kanyang pagkamatay.

Pilmograpiya
alt=A 1951 black and white publicity photograph of Natalie Wood|thumb|Si Wood sa isang larawang pampublisidad noong 1951
alt=A black and white publicity photograph of Natalie Wood for the 1962 film Gypsy|thumb|Si Wood sa isang larawang pampublisidad para sa Gypsy (1962)
alt=A black and white publicity photograph of Natalie Wood for the 1965 film Inside Daisy Clover|thumb|Si Wood sa isang larawang pampublisidad para sa Inside Daisy Clover (1965)

+TaonPamagatGinampanan 1943Carrie1943Happy LandBatang babae na nakahulog ng apa ng sorbetes1946Tomorrow Is Forever19461947 (as a child)1947Miracle on 34th Street1947Driftwood1948Scudda Hoo! Scudda Hay!19481949Chicken Every Sunday1949Father Was a Fullback1950No Sad Songs for Me1950Our Very OwnPenny1950Never a Dull MomentNan19501951Dear BratPauline195119521952Just for You1952Gretchen1954Helena (bilang isang bata)1955One DesireSeely1955Rebel Without a CauseJudy19561956195619561957Bombers B-521958Marjorie MorningstarMarjorie1958Kings Go Forth1960Cash McCall1960All the Fine Young Cannibals1961Splendor in the Grass1961West Side Story Maria1962GypsyGypsy Rose Lee1963Love with the Proper Stranger1964Sex and the Single GirlHelen Gurley Brown1965Inside Daisy Clover19651966This Property Is Condemned1966PenelopePenelope1969Bob & Carol & Ted & Alice1972Kanyang sarili1975Peeper1979Meteor19801980Willie & PhilKanyang sarili1983Brainstorm

Mga pananda

Mga sanggunian

Talababa



 Nickens, Christopher. Natalie Wood: A Biography in Photographs. Doubleday, 1986. .





Mga panlabas na link


 Natalie Wood at Who2
 Natalie Wood interview on BBC Radio 4 Desert Island Discs, Mayo 16, 1980
 Panayam sa anak na babae ni Natalie Wood, si Natasha Gregson Wagner. Nakuha noong Nobyembre 17, 2016 (sa Ingles).

Kategorya:Ipinanganak noong 1938
Kategorya:Namatay noong 1981
Kategorya:Mga artista mula sa Estados Unidos